
ΤΕΥΧΟΣ ΔΕΥΤΕΡΟ 


Αρ 


. Φύλλου 1138 


ΑΠΟΦΑΣΕΙΣ 

Αριθμ. 129/2016 

Απορρυπαντικά και ειδική άδεια λειτουργίας μο¬ 
νάδας παραγωγής ή/και συσκευασίας απορρυπα¬ 
ντικών και προϊόντων καθαρισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ 

Έχοντας υπόψη: 

1 .Τα αριθμ. οικ. 30/004/000/4408/11.11.2016 έγγραφο 
της Διεύθυνσης Ενεργειακών, Βιομηχανικών και Χημικών 
Προϊόντων του Γενικού Χημείου του Κράτους. 

2. Το εδάφιο δ της παρ. 8 του άρθρου 6 του ν. 4328/1929 
(ΦΕΚ Α'272/1929) «Περί συστάσεως Γενικού Χημείου του 
Κράτους», όπως αντικαταστάθηκε από την παρ. 6 του 
άρθρου 11 του ν. 2343/1995 (ΦΕΚ Α'211/1995). 

3. Το άρθρο 4 του Διατάγματος της 31 ης Οκτωβρίου 
1929 «Περί κανονισμού της λειτουργίας και των εργασιών 
του Συμβουλίου της Χημικής Υπηρεσίας» (ΦΕΚ Α' 391). 

4. Τα π.δ. 284/1988 και 111/2014 «Οργανισμός του 
Υπουργείου Οικονομικών» (ΦΕΚ Α' 128/14.06.1988 και 
Α' 178/29.08.2014), όπως ισχύουν. 

5. Την αριθμ. 1078204/927/0006Α/6.8.1992 απόφαση 
των Υπουργών Προεδρίας και Οικονομικών «Περιορι¬ 
σμός Συλλογικών Οργάνων του Υπουργείου Οικονομι¬ 
κών» (ΦΕΚ Β'517). 

6. Την οδηγία (ΕΕ) 2015/1535 του Ευρωπαϊκού Κοι¬ 
νοβουλίου και του Συμβουλίου, της 9ης Σεπτεμβρίου 
2015 «για την καθιέρωση μιας διαδικασίας πληροφό¬ 
ρησης στον τομέα των τεχνικών προδιαγραφών και των 
κανόνων σχετικά με τις υπηρεσίες της κοινωνίας των 
πληροφοριών». 

7. Το π.δ. 70/2015 «Ανασύσταση των Υπουργείων.... 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού» (ΦΕΚ Α' 114). 

8. Το π.δ. 123/2016 «Ανασύσταση και μετονομασίατοσ 
Υπουργείου.... Οικονομίας, Ανάπτυξης καιΤουρισμού και 
Υποδομών, Μεταφορών και Δικτύων» (ΦΕΚ Α'208). 

9. Το π.δ. 116/2014 «Οργανισμός του Υπουργείου Ανά¬ 
πτυξης και Ανταγωνιστικότητας» (ΦΕΚ Α' 185). 

10. την υπουργική απόφαση 381/2005 «Ορισμός αρ¬ 
μόδιας Εθνικής Αρχής και για τον καθορισμό μέτρων 


ελέγχου, τελών και κυρώσεων για την εκτέλεση του 
Κανονισμού (ΕΚ) 648/2004 του Κοινοβουλίου και του 
Συμβουλίου σχετικά με τα απορρυπαντικά» (ΦΕΚ Β' 
539/2006). 

11 .Τις συστάσεις αριθμ. 42 και 43 της 3ης εργαλειοθή- 
κηςτου ΟΟΣΑ - 5 θοϊογ ΟΓΐθίτιίοθΙδ 3πά τυόόθΓ, θΙθοϊνοβΙ 
θςυίριτίθηΐ, ρ3ρθΓ 3ηά ριϊηΐίης, σύμφωνα με τις οποίες 
συνιστάται η τροποποίηση της κοινής υπουργικής από¬ 
φασης 1233/91 και 172/92 σε δύο σημεία του άρθρου 6 
Ειδική άδεια» και στις παραγράφους 4 και 6. 

12. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (ΦΕΚ Α' 210). 

13. Τις διατάξεις του άρθρου 2 παράγραφος 1, Υπο¬ 
κεφάλαιο Α', και του άρθρου 14 παράγραφος 2, εδάφιο 
γ, Υποκεφάλαιο Β' και του άρθρου 41 του ν. 4389/2016 
«Επείγουσες διατάξεις για την εφαρμογή της συμφωνίας 
δημοσιονομικών στόχων και διαρθρωτικών μεταρρυθμί¬ 
σεων και άλλες διατάξεις» (ΦΕΚ Α' 94/27.5.2016). 

14. Την αριθμ. ΥΠΟΙΚ 0010218 ΕΞ2016 απόφαση του 
Πρωθυπουργού και του Υπουργού Οικονομικών «Ανά¬ 
θεση αρμοδιοτήτων στην Υφυπουργό Οικονομικών Αι¬ 
κατερίνη Παπανάτσιου» (ΦΕΚ Β' 3696/15.11.2016). 

15. Την αριθμ. Υ197 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουρ¬ 
γό Οικονομίας και Ανάπτυξης Αλέξανδρο Χαρίτση» 
(ΦΕΚ Β'3722/2016), όπωςτροποποιήθηκε με την αριθμ. 
Υ226/2016 (ΦΕΚ Β'4233/2016) απόφαση του Πρωθυ¬ 
πουργού. 

16. Τις διατάξεις του «Κώδικα Νομοθεσίας για την Κυ¬ 
βέρνηση και τα κυβερνητικά όργανα», που κυρώθηκε με 
το πρώτο άρθρο του π.δ. 63/2005 (ΦΕΚ Α' 98). 

17. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Εγκρίνουμε την απόφαση αριθμ. 129/2016 του Ανώ¬ 
τατου Χημικού Συμβουλίου, η οποία ελήφθη κατά τη 
συνεδρίαση της 15ης Νοεμβρίου 2016, και η οποία έχει 
ως εξής: 

«ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 

ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε τη θέσπιση νέων επικαιροποιημένων 
διατάξεων για τα απορρυπαντικά και τις μονάδες πα- 

ραγωγής ή/και συσκευασίας απορρυπαντικών και 
προϊόντων καθαρισμού, με ταυτόχρονη κατάργηση 
της κοινής υπουργικής απόφασης 1233/91 και 172/92 
(ΦΕΚ 277/Β/20.4.1992), η οποία αντικαθίσταται ως ακο¬ 
λούθως: 

«Απορρυπαντικά και ειδική άδεια λειτουργίας μο¬ 
νάδας παραγωγής ή/και συσκευασίας απορρυ¬ 
παντικών και προϊόντων καθαρισμού». 

Άρθρο 1 
Ορισμοί 

Για τους σκοπούς της παρούσας απόφασης και σύμ¬ 
φωνα με τον Κανονισμό (ΕΚ) 648/2004 και την απόφαση 
του ΕΚ και του Συμβουλίου αριθ. 768/2008, νοούνται ως: 

1. «απορρυπαντικό»: κάθε ουσία ή παρασκεύασμα 
που περιέχει σάπωνες ή/και άλλες επιφανειοδραστικές 
ουσίες και προορίζεται για διαδικασίες πλύσης και κα¬ 
θαρισμού. Τα απορρυπαντικά δύνανται να βρίσκονται 
σε οποιαδήποτε μορφή (υγρό, σκόνη, πολτός, ράβδοι, 
ταμπλέτες, τεμάχια κ.λπ.) και να διατίθενται στην αγορά 
ή να χρησιμοποιούνται στις οικίες ή για σκοπούς ιδρυ¬ 
μάτων ή για βιομηχανικούς σκοπούς. 

Άλλα προϊόντα που θεωρούνται ως απορρυπαντικά 
είναι: 

- «βοηθητικά παρασκευάσματα πλύσης» που προορί¬ 
ζονται για εμποτισμό (πρόπλυση), έκπλυση ή λεύκανση 
ενδυμάτων, υφασμάτων οικιακής χρήσης, κ.λπ., 

- «μαλακτικό υφασμάτων», προοριζόμενο να τροπο¬ 
ποιεί την υφή των υφασμάτων σε διαδικασίες που είναι 
συμπληρωματικές της πλύσης των υφασμάτων, 

- «παρασκεύασμα καθαρισμού», που προορίζεται για 
οικιακά καθοριστικά κάθε χρήσης ή/και άλλο καθαρισμό 
επιφανειών (π.χ. υλικά, προϊόντα, μηχανήματα, μηχανικά 
εξαρτήματα, μεταφορικά μέσα και συναφής εξοπλισμός, 
όργανα, συσκευές, κ.λπ.), 

- «άλλα παρασκευάσματα καθαρισμού και πλύσης», 
προοριζόμενα για κάθε άλλη διαδικασία πλύσης και 
καθαρισμού. 

2. «πλύση»: ο καθαρισμός ρούχων, υφασμάτων, πιάτων 
και άλλων σκληρών επιφανειών. 

3. «καθαρισμός»: η δραστηριότητα κατά την έννοια 
του προτύπου ΕΝ 150 862. 

4. «διάθεση στην αγορά»: η εισαγωγή στην κοινοτική 
αγορά, που συνεπάγεται τη διάθεση σε τρίτους, είτε επί 
πληρωμή είτε όχι. Η εισαγωγή στο τελωνειακό έδαφος 
της Κοινότητας θεωρείται διάθεση στην αγορά. 

5. «παρασκευαστής»: το φυσικό ή νομικό πρόσωπο 
που είναι υπεύθυνο για τη διάθεση στην αγορά απορρυ¬ 
παντικού ή επιφανειοδραστικής ουσίας για απορρυπα¬ 
ντικά. Ειδικότερα, ο παραγωγός, ο εισαγωγέας, ο συσκευ- 
αστής που εργάζεται για λογαριασμό του, ή οποιοδήποτε 
πρόσωπο που μεταβάλλει τα χαρακτηριστικά απορρυ¬ 
παντικού ή επιφανειοδραστικής ουσίας για απορρυπα¬ 
ντικά ή δημιουργεί ή μεταβάλλει την επισήμανση τους, 
θεωρείται παρασκευαστής. Ο διανομέας ο οποίος δε 
μεταβάλλει τα χαρακτηριστικά, την επισήμανση ή τη 
συσκευασία απορρυπαντικού, ή επιφανειοδραστικής 
ουσίας για απορρυπαντικά, δε θεωρείται παρασκευα¬ 
στής, εκτός εάν πρόκειται για εισαγωγέα. 


6. «οικονομικοί φορείς»: ο κατασκευαστής, ο εξουσι¬ 
οδοτημένος αντιπρόσωπος, ο εισαγωγέας και ο διανο¬ 
μέας». 

Άρθρο 2 

Ρήτρα ελεύθερης διακίνησης 

Τα απορρυπαντικά και τα προϊόντα καθαρισμού που 
συμμορφώνονται με την ενωσιακή και εθνική νομοθεσία 
κυκλοφορούν ελεύθερα στην Ελληνική αγορά. 

Άρθρο 3 

Ειδικές διατάξεις επισήμανσης 

Στη συσκευασία των απορρυπαντικών και των προϊό¬ 
ντων καθαρισμού αναγράφονται οι φράσεις: 

«Μακρυά από παιδιά» 

«Τηλέφωνο Κέντρου Δηλητηριάσεων 210 7793777». 

Άρθρο 4 

Επιθεώρηση και έλεγχος μονάδας παραγωγής, 

συσκευασίας, αποθήκευσης ή/και διάθεσης 

απορρυπαντικών και προϊόντων καθαρισμού 

Οι επιθεωρήσεις των μονάδων παραγωγής, συσκευ¬ 
ασίας, αποθήκευσης ή/και διάθεσης απορρυπαντικών 
και προϊόντων καθαρισμού καθώς και ο έλεγχος της 
ταξινόμησης, της επισήμανσης, της ποιοτικής και πο¬ 
σοτικής σύνθεσης των προϊόντων της παρούσας από¬ 
φασης ασκούνται από τις Χημικές Υπηρεσίες του Γενικού 
Χημείου Κράτους (Γ.Χ.Κ.). 

Άρθρο 5 

Ειδική άδεια λειτουργίας 

5.1 Οι παρασκευαστές απορρυπαντικών και προϊό¬ 
ντων καθαρισμού πρέπει να διαθέτουν μονάδα παραγω¬ 
γής ή/και συσκευασίας, για την οποία χορηγείται ειδική 
άδεια λειτουργίας από το Γ.Χ.Κ. 

5.2 Απαλλάσσονται της ως άνω υποχρέωσης όσοι πα¬ 
ρασκευαστές έχουν ήδη λάβει την ειδική άδεια του Γ.Χ.Κ. 
που προβλέπεται από το άρθρο 7 της υπ'αριθμ. 1526/87 
απόφασης Α.Χ.Σ. 

5.3 Η μονάδα παραγωγής ή/και συσκευασίας πρέπει 
να πληροί τους παρακάτω όρους: 

α) Να διαθέτει επαρκή, ανάλογα με τη δυναμικότη¬ 
τα της μονάδας, στεγασμένη επιφάνεια για τις πρώτες 
ύλες, τα παραγόμενα προϊόντα, τα υλικά συσκευασίας, 
τον εξοπλισμό επεξεργασίας, παραγωγής, τυποποίησης, 
συσκευασίας και αποθήκευσης των προϊόντων καθώς 
και χώρους υγιεινής και καθαριότητας. 

β) Να διαθέτει τον κατάλληλο εξοπλισμό για την παρα¬ 
γωγή και τον χημικό έλεγχο των προϊόντων που παράγει. 

5.4 Για τη χορήγηση της ειδικής άδειας λειτουργίας, 
ο παρασκευαστής υποβάλλει αίτηση στην κατά τόπο 
αρμόδια Χημική Υπηρεσία του Γ.Χ.Κ. 

Η Χημική Υπηρεσία αποστέλλει επιθεωρητή για έλεγ¬ 
χο / αυτοψία στη μονάδα, με σκοπό τη διαπίστωση 
της ορθής εφαρμογής των όρων και απαιτήσεων, που 
αφορούν στην καταλληλότητα, τόσο των χώρων και 
των εγκαταστάσεων όσο και του μηχανολογικού και 
λοιπού εξοπλισμού. Εφόσον τα ευρήματα του ελέγχου 
ικανοποιούν τις σχετικές προδιαγραφές και συντρέχουν 
οι νόμιμες προϋποθέσεις εκδίδεται η ειδική άδεια λει- 

τουργίας της μονάδας παραγωγής ή/και συσκευασίας 
απορρυπαντικών και καθοριστικών προϊόντων. 

5.5 Η ειδική άδεια λειτουργίας δεν αντικαθιστά τις 
άδειες που προβλέπονται σε άλλες διατάξεις του Υπουρ¬ 
γείου Οικονομίας και Ανάπτυξης ή σε διατάξεις άλλων 
Υπουργείων. 

5.6 Σε περίπτωση αλλαγής μόνο του ιδιοκτησιακού 
καθεστώτος της μονάδας παραγωγής ή/και συσκευα¬ 
σίας, υποβάλλεται έγγραφη γνωστοποίηση στην Χημική 
Υπηρεσία που εξέδωσε την ειδική άδεια λειτουργίας. 

5.7 Η ειδική άδεια λειτουργίας καταργείται ή ανακα¬ 
λείται από την Χημική Υπηρεσία που την εξέδωσε όταν: 

α) αποδεδειγμένα παύσει οριστικά η λειτουργία της 
μονάδας παραγωγής ή/και συσκευασίας 

β) μεταστεγαστεί η επιχείρηση 

γ) δεν πληρούνται πλέον τα κριτήρια χορήγησης ειδι¬ 
κής άδειας λειτουργίας. 

5.8 Οι Χημικές Υπηρεσίες του Γ.Χ.Κ., για τη διαπίστω¬ 
ση της συμμόρφωσης προς τις διατάξεις του παρόντος 
άρθρου, διενεργούν - εφόσον απαιτείται - επιθεωρήσεις 
των μονάδων παραγωγής ή/και συσκευασίας απορρυ¬ 
παντικών και προϊόντων καθαρισμού που βρίσκονται 
στην περιοχή χωρικής αρμοδιότητάς τους. 

Άρθρο 6 

Διοικητικές Κυρώσεις 

1. Για παραβάσεις του άρθρου 3 της παρούσας, επιβάλ¬ 
λεται διοικητικό πρόστιμο σύμφωνα με την υπουργική 
απόφαση Α2-718 «Κωδικοποίηση κανόνων διακίνησης 
και εμπορίας προϊόντων και παροχής υπηρεσιών (κανό¬ 
νες ΔΙΕΠΠΥ)» άρθρο 84 παράγραφος 5α σημείο αα (ΦΕΚ 
2090/Β/31.7.2014). 

2. Στις εγχώριες μονάδες παραγωγής ή/και συσκευα¬ 
σίας απορρυπαντικών και προϊόντων καθαρισμού που 
δεν διαθέτουν ειδική άδεια λειτουργίας, κατά παράβα¬ 
ση του άρθρου 5 της παρούσας, επιβάλλεται διοικητικό 
πρόστιμο 3.000 ευρώ με απόφαση του Προϊσταμένου 
της Χημικής Υπηρεσίας του Γ.Χ.Κ. που διενήργησε την 
επιθεώρηση. Σε περίπτωση υποτροπής ή επανειλημμέ¬ 
νης υποτροπής, διπλασιάζεται κάθε φορά το προηγού¬ 
μενο πρόστιμο και το εκάστοτε επιβαλλόμενο ποσό δε 
μπορεί να υπερβεί τις 30.000 ευρώ. 

3. Η προθεσμία άσκησης προσφυγής κατά πράξης 
επιβολής προστίμου ορίζεται σε εξήντα (60) ημέρες και 
αρχίζει από την επομένη ημέρα της κοινοποίησης της 
προσβαλλόμενης πράξης ή άλλη ημέρα κατά την οποία 
αποδεδειγμένα έλαβε πλήρη γνώση ο προσφεύγων και 


παρατείνεται επί τριάντα (30) ημέρες εάν αυτός διαμένει 
στην αλλοδαπή. 

4. Τα ανωτέρω πρόστιμα επιβάλλονται ανεξάρτητα 
από τα πρόστιμα που προβλέπονται για παραβάσεις 
άλλων εθνικών ή ενωσιακών διατάξεων αρμοδιότητας 
άλλων φορέων. 

Άρθρο 7 

Καταργούμενες διατάξεις 

Από την έναρξη ισχύος της παρούσας καταργούνται οι: 

1. κοινή υπουργική απόφαση 1233/91 και 172/92 «Κα¬ 
τάργηση της 1526/87 αποφάσεως του ΑΧΣ και καθιέρω¬ 
ση συστήματος καταχωρήσεως των απορρυπαντικών 
και των προϊόντων καθαρισμού» (ΦΕΚ 277/Β/20.4.1992), 

2. κοινή υπουργική απόφαση 918/1996 «Κατάργηση 
της 625/93 απόφασης του ΑΧΣ και συμπλήρωση των 
άρθρων 3 και 4 των αποφάσεων 1233/91 και 172/92 του 
ΑΧΣ» (ΦΕΚ 534/Β/30.6.1997). 

3. κοινή υπουργική απόφαση 22/2011 «Τροποποίηση 
και συμπλήρωση της αριθμ. 1233/91 και 172/92 απόφα¬ 
σης του Ανώτατου Χημικού Συμβουλίου περί συστήμα¬ 
τος καταχώρισης απορρυπαντικών και προϊόντων κα¬ 
θαρισμού, η οποία εγκρίθηκε με την ταυτάριθμη κοινή 
υπουργική απόφαση με ΦΕΚ 277/Β/20.04.1992» (ΦΕΚ 
1497/Β/17-6-2011). 

Η Πρόεδρος Η Γραμματέας 

X. Μ ΗΤΣΟ Π ΟΥΛΟ Υ Ε. ΔΟΥΜΕΝΗ 

Τα μέλη: 

Δ. ΤΣΙΠΗ, Σ. ΣΑΜΙΟΣ, I. ΧΡΟΝΑΙΟΣ, Ε. ΔΗΜΑ, 

I. ΣΑΡΑΚΑΤΣΙΑΝΟΣ, X. ΠΑΠΑΧΡΗΣΤΟΥ, 

Κ. ΜΑΓΟΥΛΑΣ, Α. ΠΡΕΒΕΝΑ». 

Άρθρο 2 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 28 Μαρτίου 2017 

Οι Υπουργοί 

Αναπληρωτής Υπουργός Υφυπουργός 
Οικονομίας και Ανάπτυξης Οικονομικών 

ΑΛΕΞΑΝΔΡΟΣ ΧΑΡΙΤΣΗΣ ΑΙΚΑΤΕΡΙΝΗ ΠΑΠΑΝΑΤΣΙΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ138/31.03.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























